Document ID: 31994D0963

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Δεκεμβρίου 1994 για τον καθορισμό του καθεστώτος της Φινλανδίας μη εφαρμογής εμβολιασμού όσον αφορά την ασθένεια του Newcastle (ψευδοπανώλης των πτηνών) (94/963/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/593/ΕΟΚ του Συμβουλίου, της 15ης Οκτωβρίου 1990, σχετικά με τους όρους υγειονομικού ελέγχου που διέπουν τις διακοινοτικές συναλλαγές και τις εισαγωγές από τρίτες χώρες πουλερικών και αυγών για επώαση (1) και ίδίως το άρθρο 12 παράγραφος 2, όπως τροποποιήθηκε με την Πράξη περί των όρων προσχωρήσεως του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των συνθηκών επί των οποίων βασίζεται ή Ένωση, παράρτημα Ι, V, Ε, πρώτο μέρος, κεφάλαιο δύο, σημείο 4 στοιχείο δ), και ιδίως το άρθρο 12 παράγραφος 2,
Εκτιμώντας ότι:
ότι ο εμβολιασμός των πουλερικών εναντίον αυτής της ασθένειας απαγορεύτηκε στη Φινλανδία εδώ και περισσότερο από ένα έτος-
ότι τα σμήνη πουλερικών εκτροφής στη Φινλανδία αποτέλεσαν το αντικείμενο εξέτασης εντοπισμού της ασθένειας του Newcastle τουλάχιστον μία φορά ανά έτος- ότι τα εκτροφεία πουλερικών δεν περιλαμβάνουν πουλερικά τα οποία έχουν εμβολιαστεί κατά της ασθένειας του Newcastle-
ότι, λαμβανομένης υπόψη της κατάστασης όσον αφορά την ασθένεια του Newcastle, κρίνεται σκόπιμο να καθοριστεί το καθεστώς της Φινλανδίας-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Φινλανδία πληροί τις προϋποθέσεις που καθορίζονται στο άρθρο 12 παράγραφος 2 της οδηγίας 90/539/ΕΟΚ.
Άρθρο 2
Η παρούσα απόφαση αρχίζει να ισχύει από την ημερομηνία και με την επιφύλαξη της έναρξης ισχύος της συνθήκης προσχώρησης της Νορβηγίας, της Αυστρίας, της Φινλανδίας και της Σουηδίας.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 28 Δεκεμβρίου 1994.

Labels: 3
0
18
6